Super Bowl LVIII

**Super Bowl LVIII** var tittelkampen i National Football League (NFL) for -sesongen. I omkampen fra Super Bowl LIV fire år tidligere slo American Football Conference-mestrene (AFC) og fjorårets Super Bowl-vinnere Kansas City Chiefs vinnerne i National Football Conference (NFC) San Francisco 49ers 25–22 på overtid. Chiefs ble det første laget til å vinne to Super Bowls på rad siden New England Patriots i 2004. Kampen ble utspilt 11. februar 2024 i Allegiant Stadium i Paradise i Nevada. Dette var den første gangen et Super Bowl ble arrangert i delstaten. Det var tredje år på rad at tittelkampen ble spilt i det vestlige USA, etter Inglewood i California i 2022 og Glendale i Arizona i 2023.

Ettersom dette var Chiefs’ fjerde tur til tittelkampen og tredje seier på fem år har flere ment at denne kampen etablerte laget som et dynasti. Det var andre gang et Super Bowl gikk til overtid, som først skjedde i Super Bowl LI syv år tidligere. Chiefs’ quarterback Patrick Mahomes ble utnevnt Super Bowl Most Valuable Player (MVP), etter å ha fullført 34 av 46 pasninger for 333 yards, to touchdowns og en interception. På grunn av begrenset kapasitet i Allegiant Stadium var kampens tilskuertall på 61 629, som var utsolgt, det laveste i Super Bowls historie sett bort fra Super Bowl LV, som ble spilt under koronaviruspandemien.

I USA ble kampen sendt på CBS og strømmet på Paramount+, men en alternativ sending rettet mot barn og unge på Nickelodeon og spanskspråklig dekning på Univision. Det var bare andre gang et Super Bowl ble sendt på to nettverk samtidig, hvor første gang var i Super Bowl I. Super Bowl LVIII ble den mest sette TV-sendingen i USAs historie, med i snitt 123,7 millioner seere på alle platformer, som slo rekorden på 115,1 millioner som ble satt året før. Over 200 millioner seere så enten hele eller deler av kampen. Det var den mest sette sendingen i USA siden månelandingen, tildels takket være «Taylor Swift-effekten». Det ble tidenes lengste Super Bowl, som varte i 74 minutter og 57 sekunder.

## Bakgrunn
### Valg av vertsby

Den 23. mai 2018 valgte ligaen New Orleans som vertsby for Super Bowl LVIII. Kampen skulle være del av en ny prosess rundt tildeling av Super Bowl implementert av ligaen som ble introdusert med Super Bowl LVI. Tidligere måtte byer som ønsket å arrangere Super Bowl levere forslag, som deretter ble vurdert og stemt på under ligaens eiermøte. I den nye prosessen kan ikke byer legge inn søknader; det er nå ligaen som velger kandidatene. I mars 2020 gikk ligaen og NFLPA med på å utvide seriespilelt fra 16 til 17 kamper fra 2021-sesongen, som flyttet Super Bowl LVIII til 11. februar 2024, og da ville kollidert med Mardi Gras-feiringen i New Orleans.

Den 14. oktober 2020 annonserte ligaen at New Orleans heller skulle være vertsby for Super Bowl LIX, og annonserte senere, den 15. desember 2021, at Allegiant Stadium hadde blitt valgt som erstatning.

### Logo
Den offisielle logoen ble avduket 13. februar 2023; den følger den oppdaterte malen som ble introdusert med Super Bowl LVI med tradisjonelle romertall og et design som reflekterer vertsbyen/-regionen (her Las Vegas Strip og velkomstskiltet til Las Vegas). Romertallene lener innover for å minne om hoteller som Bellagio og Wynn Las Vegas.

## Lag
### San Francisco 49ers

I Kyle Shanahans syvende år som lagets hovedtrener endte San Francisco 49ers 2023-sesongen 12–5 med første seed i NFC og en friuke i første runde av sluttspillet.

Etter Brock Purdys prestasjoner i sitt første år i ligaen, hvor han ledet dem til NFC Championship Game, byttet 49ers bort Trey Lance, som de hadde valgt som nummer tre i NFLs draft i 2021, og gjorde Purdy til kampstarter. I hans første fulle sesong som kampstarter ble Purdy utvalgt til Pro Bowl, kastet for 4 280 yards, 31 touchdowns og 11 interceptions og ledet ligaen med en passer rating på 113,0. Angrepet var også ledet av All-Pro running back Christian McCaffrey, som 49ers hentet inn halvveis inn i 2022-sesongen. Han ledet ligaen i yards fra scrimmage (2 023) og touchdowns samlet (21). San Franciscos ledende mottakere var Brandon Aiyuk, George Kittle og Deebo Samuel, som alle hadde over 1 000 yards fra scrimmage. 49ers satte en NFL-rekord ved å bli det første laget i ligaens historie til å ha fire spiller med over 1 000 yards fra scrimmage. 49ers’ angrep var nummer to i ligaen med 398,4 yards per kamp, som inkluderte fjerde flest pasningsyards per kamp (257,9) og tredje flest yards på løp per kamp (140,5). Offensive linen var ledet av left tackle Trent Williams, som ble utnevnt til All-Pros førstelag for tredje gang og utvalgt til sitt 11. Pro Bowl.

På forsvarssiden var 49ers’ nummer tre i poeng tillatt med 17,5 poeng per kamp, og best i ligaen med 22 interceptions (delt med Chicago Bears). San Franciscos defensive line bestod blant annet av Pro Bowl defensive end Nick Bosa, som ledet laget med 10,5 sacks, og defensive tackle Javon Hargrave (syv sacks) og Arik Armstead (fem sacks). All-Pro linebacker Fred Warner ledet laget med 132 taklinger kombinert, fire interceptions, fire fumbles forårsaket og 2,5 sacks. Lagets secondary var ledet av cornerbacks Charvarius Ward (fem interceptions og 72 taklinger) og Deommodore Lenoir (tre interceptions, 84 taklinger) som begge ble utnevnt til All-Pros andrelag.

Dette var 49ers’ åttende Super Bowl. Laget vant de fem første gangene de nådde tittelkampen, (XVI, XIX, XXIII, XXIV og XXIX) men tapte de to siste kampene før denne (XLVII og LIV). Dersom 49ers hadde vunnet ville de blitt det første laget i NFC til å vinne seks Super Bowls og det tredje totalt, etter New England Patriots og Pittsburgh Steelers.

### Kansas City Chiefs

Kansas City startet -sesongen som regjerende mestere etter en seier i Super Bowl LVII. De endte året med et sesongresultat på 11–6, lagets 11. vinnende sesong på rad og åttende divisjonstittel på rad med hovedtrener Andy Reid i sitt 11 år i Kansas City. De sikret tredje seed i AFC.

I sin sjette sesong som kampstarter hadde quarterback Patrick Mahomes sin statistisk dårligste sesong i flere kategorier, inkludert yards per pasningsforsøk (7,0), pasningsyards per kamp (261,4), interceptions (14), og passer rating (92,6). Mottakerne hans hadde også problemer gjennom sesongen, og før uke 18 ledet Chiefs ligaen i mistede pasninger. Til tross for det satte Mahomes en karriererekord i prosentandel fullførte pasninger med 67,2 % og kastet 27 touchdownpasninger. Travis Kelce ledet Chiefs i mottatte yards for fjerde gang på fem sesonger, men hadde under 1 000 mottatte yards for første gang siden 2015. Mottakeren Rashee Rice i sitt første år i ligaen var den beste wide receiveren med 938 yards og syv touchdowns, og running back Isiah Pacheco hadde 935 yards og syv touchdowns på løp i sin andre sesong. Offensive linen hadde to Pro Bowlere: guard Joe Thuney og center Creed Humphrey.

Chiefs’ defensive line inkluderte Pro Bowl defensive tackle Chris Jones, som ledet laget med 10,5 sacks, og defensive end George Karlaftis (10,5 sacks). Lagets secondary var ledet av cornerbackene L'Jarius Sneed (to interceptions, 78 taklinger, 14 pasninger avverget) og Trent McDuffie (80 taklinger, 5 fumbles forårsaket, 3 sacks), samt safety Justin Reid (ledet laget med 95 taklinger, 1 interception, 3 sacks).

Super Bowl LVIII var Chiefs’ sjette Super Bowl og fjerde de siste fem sesongene. Før kampen hadde Chiefs vunnet tre Super Bowls (IV, LIV og LVII) og tapt to (I og LV). Chiefs har også vunnet en ligatittel i AFL, i 1962 (som Dallas Texans).

### Sluttspillet

Som første seed i NFC hadde 49ers en bye i første runde av sluttspillet. I NFCs divisjonsrunde spilte 49ers hjemme mot syvende seed, Green Bay Packers. Selv om Packers ledet 21–14 i fjerde kvarter, vant 49ers kampen 24–21 takket være et kampvinnende drive ledet av Purdy sent i kampen som endte i en touchdown av Christian McCaffrey. Linebacker Dre Greenlaw garanterte seieren med en interception på quarterback Jordan Love under Packers’ siste drive. Dette lot 49ers nå lagets tredje strake NFC Championship Game, og fjerde i løpet av de fem siste sesongene. I den kampen tok laget imot tredje seed Detroit Lions. Lions tok en tidlig ledelse, og til halftime lå 49ers under 24–7. Med et comeback bestående av 27 strake poeng tok 49ers en 34–24 ledelse sent i fjerde kvarter. Lions scoret en til touchdown, men et mislykket onside kick sendte 49ers til lagets andre Super Bowl på fem sesonger med et sluttresultat på 34–31.

Som tredje seed i AFC tok Chiefs imot sjette seed Miami Dolphins i AFCs wildcardrunde. Da kampen startet viste gradestokken −20 grader celsius; det var den fjerde laveste temperaturen i NFLs historie. Chiefs hadde en overlegen seier over Dolphins, 26–7. Miamis eneste poeng kom fra en touchdownpasning mellom quarterback Tua Tagovailoa og tidligere wide receiver for Chiefs Tyreek Hill. Med seieren gikk Chiefs videre til lagets første bortekamp i sluttspillet med Mahomes som starter, da de møtte andre seed Buffalo Bills i AFCs divisjonsrunden. Lagene byttet ledelse fem ganger i løpet av kampen. Kampen endte med et mislykket field goal av Buffalos kicker Tyler Bass, som gav Chiefs seieren. De nådde lagets sjette strake AFC Championship Game, hvor de silte borte mot første seed Baltimore Ravens. Med feilsteg både på forsvar og angrepssiden klarte ikke Ravens å sikre en seier; Chiefs tok en 17–7 ledelse til halftime, og med godt forsvarsspill i andre halvdel vant de kampen 17–10. Det var den andre gangen med Mahomes at Chiefs vant to AFC-titler på rad, og lagets fjerde Super Bowl på fem sesonger.

### Merknader før kampen

Som hjemmelag ifølge den årlige rotasjonen mellom conference valgte Chiefs å bruke de røde hjemmeuniformene med hvite bukser. 49ers brukte hvite trøyer med gullfargede bukser.

Hjemmelaget, Chiefs, avholdt trening i vertslaget Las Vegas Raiders’ treningsfasiliteter i Henderson i Nevada i uken før kampen. 49ers avholdt trening i UNLV Rebels’ Fertitta Football Complex i Paradise i Nevada. Begge lagene var innlosjert i luksushoteller øst for Las Vegas. Chiefs bodde på Westin og 49ers på Hilton.

Kampen var en omkamp fra Super Bowl LIV, da Chiefs slo 49ers 31–20. Patrick Mahomes ble utnevnt MVP. Bill Vinovich var dommer i den kampen også, som gjorde ham til den første dommeren til å dømme to Super Bowls mellom de samme lagene.

Dette var også første gang siden Super Bowl LV at de regjerende mestrene spilte i tittelkampen. Den gangen var det Chiefs som var regjerende mestre, og tapte da 31–9 mot Buccaneers.

Kampen ble av noen referert til som **Taylor Swift Bowl** eller **Swiftie Bowl**, en referanse til musikeren Taylor Swift og hennes tilhengere, som kaller seg for «Swifties». NFL slo seerrekorder og salgsrekorder i løpet av sesongen etter at forholdet mellom henne og Chiefs’ tight end Travis Kelce ble offentliggjort. Tilhengere som begynte å heie på Chiefs etter at forholdet ble kjent har fått kallenavnet «Chiefties».

I likhet med andre tilfeller hvor Chiefs har spilt kamper med nasjonal dekning brukte noen grupper som representerte den amerikanske urbefolkningen Super Bowl LVIII til å oppfordre laget til å endre navnet.

## Mediedekning
### TV
Super Bowl LVIII ble dekket av CBS. Det var den første Super Bowl-kampen under den nye 11-årige TV-kontrakten til NFL, som markerte starten på en ny 4-årig rotasjon mellom CBS, Fox, NBC og ABC/ESPN.

CBS brukte 165 kameraer, inkludert seks kameraer bygget inn i målstengene («doink cams»), 48 kamera med mulighet for høy bildefrekvens (hvorav 24 filmer i 4K) og 23 kameraer brukt for utvidet virkelighet. CBS sendte kampen i 1080p med HDR som ble oppjustert til 4K på utvalgte TV-er. CBS bygget et studio foran fontenen på Bellagio, og sendte CBS Sports Network og CBS Sports HQ derfra i uken som ledet opp til Super Bowl, samt enkelte utgaver av *CBS Mornings* og *The Talk*. *The NFL Today* begynte dekningen før kampen fra studioet før de flyttet til TV-sett utenfor Allegiant Stadium, og deretter inn på stadionet når klokkelsettet for avspark nærmet seg.

CBS ledende kommentatorgruppe bestående av Jim Nantz (hovedkommentator), Tony Romo (ekspertkommentator), Tracy Wolfson (sidelinjereporter) og Gene Steratore (regelekspert) dekket Super Bowl sammen for tredje gang, sammen med sidelinjereporter Evan Washburn og ekspert for special teams og spark Jay Feely. Sendingen før kampen inkluderte også kommentatorene og ekspertene Kyle Brandt, Nate Burleson, Bill Cowher, Charles Davis, Ian Eagle, Boomer Esiason, Jonathan Jones, Jason McCourty, Matt Ryan, Phil Simms og J.J. Watt.

Etter at CBS de tre siste gangene de sendte Super Bowl solgte de spanskspråklige rettighetene til ESPN Deportes ble det i mai 2023 annonserte at TelevisaUnivision hadde kommet til enighet med CBS om å dekke Super Bowl LVIII via TUDN.

Den 1. august 2023 annonserte CBS Sports at de ville tilby dekning av kampen rettet mot et yngre publikum gjennom Nickelodeon; nettverket har dekket utvalgte kamper siden 2020, men dette blir første gang et Super Bowl dekkes. Sendingen har fått tittelen *Super Bowl LVIII: Live from Bikini Bottom* og skal bruke utvidet virkelighet basert på *[[Svampebob Firkant]]*, og inkludere figurer fra serien (som Svampebob, Patrick Stjerne og sidelinjereporteren Sandy Super) sammen med kommentatorene Noah Eagle og Nate Burleson.

### Strømming
Kampen var tilgjengelig gjennom strømmetjenesten Paramount+ på engelsk og på TelevisaUnivisions Vix på spansk, i tillegg til gjennom appen NFL+.

#### Radio
Westwood One var eier av de nasjonale rettighetene for kampen.

### Reklamer
CBS tok $6,5 til $7 millioner for tretti sekunder med reklame, omtrent det samme prisnivået som under fjorårets kamp. Flere helse- og skjønnhetsprodukter kjøpte reklameplasser under kampen, inkludert NYX og Dove, førstnevnte for første gang og sistnevnte for første gang siden 2006. En ekspert foreslo at reklameplassene kan ha blitt kjøpt fordi «[Taylor] Swift-effekten» kan ha ført til økt interesse rundt kampen blant kvinner. En representant for FanDuel sa at de ville «tilpasse» en reklamekampanje de hadde hatt med Carl Weathers (en oppfølger til fjorårets «Kick of Destiny») etter at skuespilleren døde den 2. februar 2024.

Størsteparten av reklametiden solgt av CBS inkluderte også sendinger på Nickelodeon, og enkelte kjøpere fikk tilbud om å delta i reklamekampanjer som inkluderte karakterer fra Nickelodeon. Reklamer for produkter som regnes som upassende for barn (som alkohol, vedding og enkelte filmer) blir ikke sendt på Nickelodeon, som gav plass til rundt 15 reklameplasser under Nickelodeon's dekning som ble solgt for mellom $200 000 og $300 000.

### Internasjonalt
*I Norge ble kampen sendt på VGTV. VGTV sendte den amerikanske dekningen av kampen og hadde norske innslag fra studio med blant andre Ole Soo, Vegar Tryggeseid og Snorre Monsson. Kampen er også tilgjengelig på strømmetjenesten DAZN for innehavere av NFL Game Pass.
*I Storbritannia ble kampen sendt på gratiskanalen ITV1 og betalingskanalene Sky Sports og Sky Showcase. På radio sendes den på Talksport.
*I Australia ble kampen sendt på Seven Network, søsterkanalen 7mate og på 7plus.
*I New Zealand ble kampen dekket av TVNZ 1 og strømmetjenesten TVNZ+, samt på ESPN gjenneom Sky Sports og DAZN gjennom NFL Game Pass.
*I Kina blir kampen dekket av Tencent og sendes på flere regionale nettverk.
*I Hong Kong ble kampen sendt på now Sports.
*I India ble kampen sendt på Star Sports og strømmetjenesten Disney+ Hotstar.
*I Sør-Korea ble kampen sendt på Coupang Play.
*I Latin-Amerika ble kampen sendt på ESPN og kan strømmes på Star+.
*I Brasil ble kampen sendt på ESPN og RedeTV! og på strømmetjenstene Star+ og NFL Game Pass på DAZN.
*I Mexico ble kampen sendt på Canal 5.
*I Canada varr det Bell Media som eide rettighetene til kampen. Den ble sendt på engelsk på TSN og CTV; RDS stod for franskspråklig dekning av kampen. Kampen kunne også strømmes på TSN+ og DAZN. Nickelodeons dekning ble ikke sendt på hverken YTV eller på Nickelodeon Canada, da begge kanalene var eid av et annet selskap.
*I Tyskland og Østerrike ble kampen for første gang sendt på RTL Group (RTL, Nitro).
*I Frankrike, Andorra og enkelte av Frankrikes oversjøiske områder ble kampen sendt på M6 og BeIN Sports.
*I Balkanlandene ble kampen sendt på Sport Klub.
*I Italia ble kampen sendt på Mediasets kanal Italia 1 og strømmetjenesten DAZN.
*I Sverige og Finland ble kampen sendt på TV4 Sverige og strømmetjenesten TV4 (tidligere kjent som C More). I Finland ble kampen også sendt på MTV Oy.
*I Bosnia-Hercegovina, Kroatia, Montenegro, Nord-Makedonia, Serbia og Slovenia ble kampen sendt på Arena Sport.
*I Taiwan ble kampen for første gang sendt av ELTA Sports.
*På Filippinene ble kampen sendt på Premier Sports og strømmetjenesten Blast TV.
*På Kypros ble kampen sendt på Cytavision.
*I Karibia ble kampen sendt på ESPN.
*I Argentina ble kampen sendt på ESPN og Fox Sports 2.
*I Irland ble kampen sendt på Sky Sports NFL, Sky Sports Main Event, Sky Sports Mix, Sky Showcase og Skys egne strømmetjeneste, Now. Den ble også sendt på Virgin Media One og Two, og på radio gjennom RTÉ Radio 1.
*I Portugal, Belgia og Luxembourg ble kampen sendt på Eleven Sports.
*I Danmark ble kampen dekket av TV 2.
*I Island ble kampen sendt på Stöð 2 Sport.
*I Tsjekkia og Slovakia ble kampen dekket av Premier Sport.
*I Ungarn ble kampen sendt på Arena 4 og gjennomo strømmetjenesten NET4+.
*I Bulgaria ble kampen sendt på Max Sport 2.
*I Thailand ble kampen sendt på TrueVisions.
*I Indonesia, Singapore og Malaysia ble kampen dekket av strømmetjenesten Mola.
*I Afrika sør for Sahara ble kampen dekket av ESPN gjennom flere kanaler inkludert SuperSport, DStv og GOtv

## Underholdning
### Før kampen

Den 18. januar 2024 ble det annonsert at countrymusikeren Reba McEntire skulle fremføre nasjonalsangen, mens skuespiller Daniel Durant skulle fremføre sangen på tegnspråk. I tillegg fremførte også rapperen Post Malone «America the Beautiful» og sangeren Andra Day fremfører «Lift Every Voice and Sing», mens skuespiller Anjel Piñero fremfører begge på tegnspråk.

Artisten Kaskade fremførte både før og under kampen, som gjorde ham til den første DJ-en til å spille gjennom et Super Bowl. Han erstattet Tiësto etter at sistnevnte måtte trekke seg på grunn av familiekrise.

NFL inviterte spillere og trenere fra Lahainaluna High School i Lahaina i Hawaii som æreskapteiner under myntkastet. Lahaina var et av samfunnene som ble rammet av de omfattende skogbrannene i Hawaii i 2023.

### Halftime

Den 24. september 2023 ble det annonsert at Usher skulle spille under halftime-showet for Super Bowl LVIII.

Ushers konsert inkluderte låtene «Caught Up», «U Don't Have to Call», «Love in This Club», «Confessions Part II», «Nice & Slow», «Burn», «U Got It Bad», «OMG» og «Yeah!» (mikset inn med Petey Pablo som fremførte deler av «Freek-a-Leek» og Lil Jon som fremførte deler av «Get Low»).

## Kampreferat
### Første halvdel

Etter at Chiefs vant myntkastet og valgte å starte med ballen i andre halvdel tok 49ers imot avsparket, som endte med en touchback. På lagets første drive fikk 49ers 49 yards på fem plays, hvor Christian McCaffrey og Brock Purdy flyttet ballen inn på Chiefs’ banehalvdel før McCaffrey mistet ballen i en fumble på Kansas Citys 27-yard linje, som endte drivet og gav Chiefs ballen.

Chiefs’ første drive resulterte i et punt etter en three-and-out. Når 49ers så fikk ballen flyttet de den 16 yards på fire plays, med straffer for tjuvstart og holding. Da 49ers ikke klarte å konvertere en third-and-27 endte også dette drivet i en punt. Chiefs’ neste drive, som kun fikk flyttet ballen ti yards på fire plays, endte også i en punt.

Etter at begge lagene hadde puntet fikk 49ers et drive på ti plays og 46 yards som begynte på egen 17-yard linje. Selv om det første kvarteret endte uten poeng, endte dette drivet i et 55-yard field goal av 49ers’ kicker Jake Moody, som gav laget en 3–0 ledelse med 14:48 igjen av andre kvarter. Sparket var også en Super Bowl-rekord for lengste vellykkede field goal.

Chiefs begynte neste drive på egen 25-yard linje. De marsjerte ned banen, med 66 yards på fire plays, til 49ers’ 9-yard linje. På drivets femte play mistet Chiefs’ running back Isiah Pacheco ballen til en fumble, som 49ers plukket opp.

De neste to drivene endte i punts. Etter å ha plukket opp Pachecos fumble flyttet 49ers ballen 21 yards på fire plays før de måtte punte, og Chiefs fulgte det opp med en three-and-out. Etter at Chiefs puntet ballen 50 yards til San Franciscos 33-yard linje med 7:49 igjen av andre kvarter, endte 49ers et drive på åtte yards og 67 yards med en 21-yard touchdownpasning fra wide receiver Jauan Jennings til running back McCaffrey. Etter ekstrapoenget hadde 49ers økt ledelsen over Chiefs til 10–0, med 4:23 igjen av halvdelen.

Chiefs brukte mesteparten av den gjenværende tiden på et drive på 13 plays og 65 yards som endte i et 28-yard field goal av Harrison Butker, for en stilling på 10–3 med 20 sekunder igjen av halvdelen. 49ers valgte å knele for å bruke opp den gjenværende tiden i kvarteret.

### Andre halvdel

49ers startet andre halvdel med avsparket som gikk til en touchback og gav Chiefs ballen på egen 25-yard linje. På første down fumblet de ballen, men klarte selv å plukke den opp igjen for et tap på ti yards. Etter å ha vunnet ti yards på andre down kastet Chiefs’ quarterback Patrick Mahomes en interception til Ji'Ayir Brown på tredje down, som gav 49ers ballen på Kansas Citys 44-yard linje. Selv om de startet på Kansas Citys banehalvdel, klarte ikke 49ers å score poeng etter interceptionen med en three-and-out, men et punt fra Mitch Wishnowsky gav Chiefs ballen på egen 2-yard linje. Dette ble fulgt med to drives som endte etter tre plays og en punt fra begge lag.

Med 9:02 igjen av tredje kvarter hadde Chiefs ballen på egen 14-yard linje. De begynte med en 11-yard pasning fra Mahomes til tight-end Travis Kelce for å starte et drive på ni plays og 47 yards som endte i et field goal på 57 yards fra Butker. Dette field goalet, som kuttet 49ers’ ledelse til kun fire poeng, slo rekorden for lengste field goal i et Super Bowl som Moody hadde satt tidligere i samme kamp.

49ers endte sitt neste drive med en three-and-out. Etter at Wishnowskys 55-yard punt  ble returnert syv yards til Kansas Citys 25-yard linje fikk Chiefs bare åtte yards på tre plays, før de puntet ballen. Tommy Townsend puntet ballen 40 yards til San Franciscos 25-yard linje, hvor den etraff foten til Darrell Luter Jr. etter å ha truffet bakken; Kansas Citys cornerback Jaylen Watson hoppet på ballen på 49ers’ 16-yard linje, som gav Chiefs ballen i San Franciscos red zone. På neste play scoret Chiefs med en 16-yard touchdownpasning fra Mahomes til wide receiver Marquez Valdes-Scantling. Med Butkers ekstrapoeng tok Chiefs ledelsen for første gang, 13–10 med 2:28 igjen av tredje kvarter.

49ers begynte neste drive påe gen 25-yard linje. Etter å ha konvertert en tredje down med en 17-yard pasning til Jennings og en andre down med et 2-yard løp av fullback Kyle Juszczyk hadde 49ers nådd Chiefs’ 42-yard linje idet tredje kvarter nærmet seg slutten. Drivet fortsatte og endte i en ti-yard touchdownpasning fra Purdy til Jennings etter totalt 12 plays for 75 yards, som gav 49ers ledelsen 16–13 med 11 minutter og 20 sekunder igjen av fjerde kvarter. Ekstrapoenget etter touchdownen ble blokkert av Chiefs’ linebacker Leo Chenal.

Med 9:22 igjen av fjerde kvarter, på en første down på 49ers’ 46-yard linje, mistet Mahomes ballen, men klarte å plukke den opp igjen og kaste en mislykket pasning. Drivet fortsatte over 12 plays og 69 yards; etter å ha nådde San Franciscos 3-yard linje ble Mahomes sacked på third-and-goal. Butker sparket et 24-yard field goal, og stillingen ble uavgjort 16–16 med 5:49 igjen av kvarteret.

49ers begynte neste drive på egen 25-yard linje og beveget ballen nedover banen til de fikk en første down på Chiefs’ 40-yard linje etter fire plays. Etter et løp på fem yards av McCaffrey kastet Purdy en mislykket pasning før kampens two-minute warning. Purdy kastet nok en mislykket pasning, som endte med et 53-yard field goal av Moody og en 19–16 ledelse for 49ers med 1:53 igjen av ordinær spilletid.

Chiefs begynte sitt siste drive på egen 25-yard linje med 1:53 igjen av kampen, og flyttet ballen kjapt ned banen. Etter å ha konvertert en tredje down på San Franciscos 43-yard linje med 42 sekunder igjen av kampen, og senere en tredje down med 7 yards igjen på 49ers’ 33-yard linje, hadde Chiefs en første down på 49ers 11-yard linje med ti sekunder igjen av kampen. Etter en mislykket pasning fra Mahomes til Kelce og med kun seks sekunder igjen, sparket Butker et field goal fra 29-yards som utlignet til uavgjort. 49rs valgte å knele og la kampklokken løpe ut for å spille overtid.

### Overtid

49ers fikk ballen først på overtid og flyttet ballen ned banen før de ble stanset på chiefs’ 9-yard linje og sparket et field goal. Mahomes og Chiefs svarte med et drive på 13 plays og 75 yards hvor de konverterte to tredje downs og en fjerde down for en første down på San Franciscos 3-yard linje. Mahomes kastet deretter en pasning the Mecole Hardman for en kampvinnende touchdown.

Dette var den første sluttspillkampen som gikk til overtid siden NFL endret overtidsreglene for sluttspillet før -sesongen slik at begge lagene fikk minst én sjanse med ballen selv om laget som fikk ballen først scoret en touchdown. Flere av 49ers’ spillere innrømte etter kampen at de ikke var klar over regelendringen, og Arik Armstead sa at han og flere andre spillere først fant ut om de nye reglene når de ble vist på storskjermen i Allegian Stadium. Regelendringen hadde ingen effekt på kampen; ettersom 49ers scoret et field goal da de fikk ballen først ville Chiefs under de gamle reglene fremdeles fått en sjanse til å score.

Kampen varte i totalt 74 minutter og 57 sekunder, det lengste Super Bowl noensinne og den syvende lengste sluttspillkampen i ligaens historie.

Mahomes fullførte 34 av 46 pasningsforsøk for 333 yards, to touchdowns og en interception, og ble utnevnt Super Bowl MVP for tredje gang i sin karriere. Han hadde også 66 yards på løp. McCaffrey var kampens beste på bakken, med 22 løp for 80 yards. Han ledet også 49ers gjennom luften med åtte mottakelser for 80 yards og en touchdown. Kampens beste mottaker var Kelce, med ni mottakelser for 93 yards.

### Box score

## Statistikker
### Sammenligninger

### Individuelle statistikker






1Fullførte pasninger/forsøk2Flest yards3Mottakelser4Antall targets

## Kampstartere

## Dommere
Super Bowl LVIII hadde syv dommere samt en replaydommer, replayassistent og åtte reservedommere. Nummeret i parentes viser dommernes uniformnummer.

* Kampdommere:
** Referee: Bill Vinovich (52)
** Umpire: Terry Killens (77)
** Down judge: Mark Perlman (9)
** Line judge: Jeff Bergman (32)
** Field judge: Tom Hill (97)
** Side judge: Allen Baynes (56)
** Back judge: Brad Freeman (88)
** Replay official: Mike Chase
** Replay assistant: Jack Persampire

* Reservedommere:
** Referee: Shawn Smith (14)
**Umpire: Barry Anderson (20)
**Down judge: Dana McKenzie (8)
**Line judge: Tim Podraza (47)
**Field judge: Nate Jones (33)
**Side judge: Anthony Jeffries (36)
**Back judge: Greg Wilson (119)
**Replay official: Tyler Cerimeli

Super Bowl LVIII var Vinovichs tredje Super Bowl, og Perlman og Hills siste kamp etter karrierer på henholdsvis 23 og 25 år. Killens, en tidligere linebacker i NFL, ble den første dommeren i et Super Bowl som også hadde spilt i et (han spilte for Tennessee Titans i Super Bowl XXXIV).

## Etter kampen
Dette var Chiefs’ tredje Super Bowl-tittel og fjerde Super Bowl på fem sesonger, som førte til at flere kommentatorer og journalister begynte å beskrive dem som et idrettsdynasti.

Etter kan sparket 49ers defensive coordinator Steve Wilks etter bare en sesong i stillingen, for lagets svake prestasjoner på forsvarssiden gjennom sluttspillet.

### Seiersparaden
Den 14. februar ble det arrangerte en seiersparade som strakte seg over  fra Sixth Street til Union Station. Bystyret godkjente bruk av nesten $1 million på paraden.

Like etter selve paraden ble det åpnet skudd på Union Station. Lisa Lopez-Galvan, en DJ på den lokale radiostasjonen KKFI, ble drept og minst 21 andre ble skadet, inkludert 11 barn. Tre mistenkte ble arrestert, hvor to av dem var bevæpnet.

## Referanser


## Eksterne lenker
* 
*